
ki maqbool kitab hadees ke islahi mazameen urdu mein 
se İska khulasa GUJARATI mein karne ki koshish ki hai. 
Allah is ko kubool farmaye. 
Aur ham sab ke hag mein naafe banaye. Aameen. 

lastel- a SIIA p fi lE hi góa 


Ek makan jaha ajnabee aurat ho to koi 
ajnabee mard us ke saath tanhaai ke 
andar na mile is ko shariat ne haraam 
qarar diya hai aur Nabie Karim£ ne bhi 
badi taqeed se mana farmaya hai. 

Yaha surah Ahzaab ki wo aayat pesh ki 
hai jo parde ke silsile mein naazil huyi jis 
mein Sahabah ko hukam diya gaya ke 
Nabie Karim ki paak biwiyo se koi 
saaman lene ki zaroorat ho to saamne 
jaakar na len, balke parde ki aad mein se 
le kabhi aisa hota hai ke ghar mein se koi 
bartan lena hota hai, ya zaroorat ki koi 
chiz maagni padti hai, jaise ghar mein se 
doodh ka bartan maagna pada, aur ghar 


Ajnabee Aurat Ke Saath Tanhaai Haraam Hai 1 
mein koi mard nahi hota is liye aurto se 
ye chiz maagne ki zaroorat pesh aati hai, 
aise mauqe par dono is tarah aamne 
saamne ho ke ek doosre ko dekh rahe ho 
is ki ijaazat nahi hai. 

Yaah mufassireen ne likhte hai ke ye 
hukam us jamat ko diya ja raha hai jo 
ummate muhaamadiya mefřn sab se 
ziyada paakiza jamat yani Sahabah hai, 
aur jin ke mutallig hukanzi diya ja raha 
hai wo Nabie Karim# ki paak biwiya hai, 
jo ummat ki maa-e hai jin se ziyada 
paakiza aurte aur kahi:-ñahi mil sakti us 
se is hukam ka andaza lagaya ja sakta 
hai. 

Aaj kal log kehte hai ke is tarah aamne 
saamne hone mein kya haraj hai jab ke 
humara dil to paak hai, humare dil mein 
to koi mel nahi hai to nauzu billah hum 
Allah ki panah chahte yaha jo hukam diya 
ja raha hai wo bhi faida hai? is liye ke is 
hukm ka jo faida wo is aayat mein batlaya 
ja raha hai, is par gor karne ki zaroorat 
hai, Allah Taala farmate hai ye chiz 
tumhare dilo ko aur in ke dilo ko paak 
rakhne wali hai kisi mard ke saamne koi 
ajnabi aurat aaye aur dil mein waswasa 
na aaye, ye ho nahi sakta, kaisa hi 
paakizah aadmi Q na ho, dil ke waswase 
(khayal) se to wo bhi bacch nahi sakta is 

liye yaha iska khas ehtimam karaya gaya, 
ke koi chiz lene ki zaroorat pesh aaye tab 
bhi parde ki aad mein li jaae jab is ka 
hukam diya gaya to tanhaai mein milne 
ki ijazat kaha di jaayegi? 


Hazrat Uqbah Bin Aamir farmate hai 
Nabie Karim# ne irshad farmaya: ajnabi 
aurto ke paas tanhaai mein jaane se 
bacho ek ansari sahabi nevarz kiya Ae 
Allah ke Rasool! “Devar” yani shauhar ke 
bhai ke baare mein kya farmate hai? isse 
bhi tanhaai mein milne se bachna zaroori 
hai? Nabie Karim” ne irshad farmaya 
devar se bachna to aisa zaroori hai jaise 
maut se bacha jaata hai. Shauhar ke 
rishtedaar shauharcka bada ya chota bhai 
bhatija ya chacha zad bhai murad hai. 
Riwaayat mein hai ke agar us aurat ka 
shauhar, saga bhai, beta, baap, waha 
maujood ho to is soorat mein ghar mein 
daakhil ho sakte hai, lekin agar ghar 
mein mahram na ho aur wo aurat ghar 
mein tanhaa akeli ho to is surat mein 
shariat ijazat nahi deti ke koi mard is 
ghar mein dakhil ho. 


Devar aur doosre rishtedaar jaise shohar 
ka bada bhai, ya chota bhai, us ke chacha 
zad bhai, ya bhatije, vagerah ke saath 
tanhaai ki nobat aae usse bachna aisa hi 
zaroori hai jaise maut se bacha jaata hai, 

is liye ke ye sab to ghar ke log hai aouri 
logo ke liye tanhaai ikhtiyaar karna itna 
aasan nahi hota is liye ke jab log 
dekhenge to poochhenge ke is ke ghar 
mein kyu gaya tha? lekin ye sab ghar ke 
log hone ki wajah se un ke mutalliq koi 
aisa sochega bhi nahi, aur agar khuda na 
khasta koi aisi vesi baat pesh aagayi to 
“ghar ka bhedi lanka dhaye” jaisa masala 
ho jaayega, in se Jitna khatra ho sakta hai 
wo zaahir hai aur us ke-natije mein jo 
burai peda hogi wo aisi hogi ke rukne ka 
naam na legi aur aaj kal to aisi bohot si 
shikayate aati rehti hai; Nabie Karim£ ne 
isse bachne ki badi takeed farmayi hai. 


Aaj kaal hamara samaj be-pardagi ka itna 
ziyada shikar ho chuka hai ke agar koi 
bechari deendar ladki kisi ke ghar mein 
bahu ban kar jaati hai, aur wo apne 
shauhar ke bhai se parda karti hai to saas 
isse naraaz ho jaati hai, aur is ko ‘taana’ 
deti hai aur isse jhagda karti hai saas 
kehti hai ke achha ab tu mere hi beto se 
parda karegi? inhi se tujhe khatra lagta 
hai, “nauzu billah” Allah ke Rasool jis ke 
baare mein ye farmate hai, ke shauhar ka 
bhai maut ka darja rakhta hai, aur ek 
aurat usse bachne ka ehtimam karti hai 
to use ‘taana’ diya jata hai phir is ki waja 
se saas apni bahu ki dushman ban jaati 

hai, aur is ko tarah tarah se pareshan 
karti hai, balke baaz jaga to yaha tak 
sunne mein aaya ke wo apne beto se kehti 
hai ke use talaq de kar alag kardo, humari 
ye jahalat muashre aur samaj ko kaha tak 
pohchane wali hai is liye in cheezo ka 
jaan-na aur apne ghar walo aise masail ka 
batana behaad zaroori hai. 


Hazrat Abdullah Bin Abbas farmate hai 
ke Nabie Karim£ ne irshadfarmaya: tum 
mein se koi kisi aurat ke’ saath tanhaai 
mein na rahe, magar ye ke us ka mahram 
waha maujood ho. 

Agar us ka shauhar waħa maujood hai tab 
to thik hai, varnas uska baap, bhai, 
bhanja, wagerah Koi na koi mahram 
waha maujood ho tab hi usko mile, aur 
baat cheet kare, is ke bager koi aadmi 
tanhaai mein kisi aurat ke saath na rahe. 


Hazrat Buraida:: farmate hai Nabie 
Karim# ne irshad farmaya: mujahideen 
ki aurto ki hurmat in logo par jo gharo 
mein hai apni maa-o ki hurmat ki tarah 
hai jo log gharo par hai, aur jihad mein 
jane wale kisi aadmi ke ghar walo ki 
zaroorate poori karne uske ghar par jaate 
hai phir is bunyad par (aankh lad gayee 
aur galat talluq qaaim kar ke) khayanat 
ki, un ko qayamat ke din khada kiya 
jayega (aur jo aadmi allah ke raste mein 

gaya tha usse) kaha jayega tu is ki ito 
mein se jitni chahe le le, yaha tak ke tera 
dil khush ho jae Hazrat Buraida: farmate 
hai ye irshad farma kar Nabie Karim# 
hamari taraf mutwajeh huve, aur 
farmaya tumhara kya khayal (yani kya 
wo kisi bhi tarah ki kami par razi hoga). 
Jihad jo log deen ki nisbat par kahi safar par 
jaate hai, jaise tableegh jamatimein nikalte 
hai, ya jihad mein nikalte hai aur aam tor 
par us zamane mein jihad hf ka silsila jaari 
tha is liye ghar mein mard nahi hota aur 
jaane wala bhi ye samaj kar ke amanat-dari 
se dosti ka haq nibhayega, khud hi keh jata 
hai mere ghar ki zarograto khayal rakhna, 
agar kuch bazaar lana ho ya bahar se kisi 
chiz ki zaroorat ho to poori kardena, aur is 
nisbat par ghar par aana jaana ho to aise 
aadmi ko chahiye ke jis tarah apni maa ki 
izzat aabroo aur hurmat ka lihaz karta hai 
isi tarah safar mein jaane walo ki aurto ki 
hurmat ka bhi lihaz rakhe. Tumhara kya 
khayal hai, ka matlab ye hai ke agar hamare 
saamne bahut saari daulat rakhi jae, aur wo 
bhi aise mauqe par jab ke hume uski sakht 
zaroorat ho, aur phir kaha jae is mein Jitna 
chaho le lo, to hum us mein se kuch bhi 
chodenge? Kuch bhi nahi chhodenge balke 
sab hi lelenge, matlab ye hai wo us ki koi 
neki nahi chodega. 


dioas 

